въглища, в съответствие с установените принципни, залегнали, inter alia, в Споразумението за сътрудничество в областта на науката и технологията между Европейската общност и Украйна;
 м)
 сътрудничество в рамките на европейски и международни органи за стандартизация в областта на енергетиката.
 Член 339
 Страните обменят информация и опит и предоставят съответната подкрепа за процеса на регулаторни реформи, който включва преструктурирането на въгледобивния сектор (енергийни въглища, коксуващи се въглища и лигнитни въглища) с цел да се повиши конкурентоспособността му, да се подобрят безопасността в мините и безопасността на условията на труд, да се намали въздействието върху околната среда, като същевременно се отчита регионалното и социалното отражение. С цел да се повишат ефективността, конкурентоспособността и устойчивостта процесът на преструктуриране трябва да обхване цялата верига на стойността при въглищните дейности, т.е. от проучването през добива и преработката до преобразуването и третирането на отпадъци от преработката и горенето на въглища. Този подход включва улавянето и използването на метановите емисии от въгледобивните мини, както и тези от дейностите с нефт и газ, депата за отпадъци и селскостопанския сектор, както е предвидено, inter alia, в световната инициатива за намаляване на метановите емисии, в която страните участват.
 Член 340
 Страните създават механизъм за ранно предупреждение, както е посочено в приложение XXVI към глава 1 (Сътрудничество в областта на енергетиката, включително по ядрени въпроси] от дял V (Икономическо и секторно сътрудничество) от настоящото споразумение.
 Член 341
 Постепенното сближаване се осъществява в съответствие с графика в приложение XXVII от настоящото споразумение.
 Член 342
 1. Сътрудничество в областта на ядрената енергия за граждански цели се осъществява чрез изпълнението на специфични споразумения в тази област, които са сключени или ще бъдат сключени между страните съгласно съответните правомощия и компетентности на ЕС и на неговите държави членки или на Европейската общност за атомна енергия и нейните държави членки, както и в съответствие с законовите процедури на всяка от страните.
 2. Това сътрудничество ще гарантира високо равнище на ядрена безопасност, чистото и мирно използване на ядрената енергия, като обхваща всички дейности в областта на ядрената енергия за граждански цели и всички етапи на ядрено-топлинния цикъл, включително производството и търговията с ядрени материали и аспектите на безопасността и сигурността на ядрената енергия, аварийната готовност, както и въпросите, свързани със здравето и околната среда и неразпространението. В този контекст сътрудничеството ще включва също по-нататъшно изработване на политики и правни и регулаторни рамки въз основа на законодателството и практиките на ЕС, както и въз основа на стандартите на Международната агенция за атомна енергия (МААЕ). Страните насърчават научните изследвания за граждански цели в областта на ядрената безопасност и сигурност, включително съвместните научни и развойни дейности, както и обученията и мобилността на учени.
 3. Сътрудничеството се занимава с проблемите, възникнали вследствие на ядрената катастрофа в Чернобил, както и с извеждането от експлоатация на атомната електроцентрала в Чернобил, и по-специално със:
 а)
 плана за изграждане на защитен саркофаг с цел превръщане на разрушения 4-ти блок (обект „Укритие“) в безопасна за околна среда система;
 б)
 управлението на отработеното ядрено гориво;
 в)
 деконтаминация на териториите;
 г)
 управление на радиоактивните отпадъци;
 д)
 контрол на